JY LEES NOU Clare Wiese-Wentzel praat Mooimaak: ‘Dis moeilik om gewig te verloor’
Foto: Marguerite Oelofse.
'Mooimaak' met Clare Wiese-Wentzel keer binnekort terug na die kassie en die span beplan om in die derde seisoen kykers se asems weg te slaan met hul oormaaksessies. Hier maak Clare oop oor haar eie stryd met haar voorkoms en gewig oor die jare en wat ons als in die nuwe seisoen van haar mooimaakreeks kan verwag. Sy verklap selfs wat elke vrou in haar handsak móét dra.
1. Wat was die inspirasie agter 'Mooimaak'?
Dit was nog altyd ’n passie van my om mense te help beter voel – of dit nou oor hulself, oor hul voorkoms of oor die lewe is.
Die lewe is nie altyd maklik nie en dis ’n groot plesier wanneer jy dit vir iemand anders ’n bietjie makliker kan maak.
Mooimaak is ’n goedvoel-program, nie net vir die deelnemers nie, maar ook vir die kykers. Dis ongelooflik om te sien hoe deelnemers in slegs drie maande transformeer.
2. Wat maak die nuwe seisoen anders as die vorige seisoene?
Die derde seisoen gaan ’n baie dinamiese en opwindende seisoen wees. Ons gaan hierdie jaar ’n meer holistiese en omvattende mooimaakproses volg met elke deelnemer. Ons gaan nie net hul voorkoms verbeter nie, maar ook ander fasette van hul lewens waarmee hulle dalk hulp nodig het.
Ons wil graag met ons deelnemers se huis-omgewing, hul lewenstyl, hul gesondheid, selfvertroue en geestesgeluk help.
Ek en my span kenners gaan ook vir elke deelnemer wys hoe om aan te trek, watter grimeerprodukte die beste vir hulle werk en hoe om hul daaglikse velsorgroetine te verbeter. Ons bring dus ’n groter ‘makeover’-pakket na die tafel en ons is natuurlik ook hard op soek na ten minste een man!
This is Sonnette. One of our #mooimaak2 participants. I am SO in awe of this #superwoman whom I saw last week at @skinrenewalsa Paarl branch opening! She was hurt badly decades ago and kept the pain inside for a very long time, ashamed to speak out, like most women who go through this kind of life-changing trauma. Through her journey on #mooimaak and the process of healing from the inside out, she is now not only liberated from her own past but also counseling other sexually abused women, helping them navigate their way to a full emotional recovery. Sonnette, you are a shining light ?? of hope, courage, kindness and strength ???? #respect #love #silverlinings #transformationtuesday #makinglemonade #thepowerofpositivity #unbreakable #female
A post shared by Clare Wiese-Wentzel (@clarewiesewentzel) on Nov 5, 2018 at 11:18pm PST
3. Op die program werk jy met vroue wat deur baie uitdagings is. Het jy self al iets soortgelyk ervaar?
Ek het al baie in die verlede met my vel gesukkel, veral op skool en vir jare daarna. Dit het by tye veroorsaak dat ek baie selfbewus was, so ek ken daai gevoel – ek weet wat vroue bedoel wanneer daar iets is wat hulle regtig pla.
Dis ook altyd vir my moeilik om gewig te verloor – my gene is net nie natuurlik ‘maer’ nie. Ek is ’n boeremeisie wat hou van ’n bord kos.
Ek het grootgeword in ’n huis waar my ma (Caro) net almal wou voer (dit was een van haar liefdestale!). Ek het vriendinne wat sonder moeite baie slank is en kan eet wat hulle wil. Ek beny dit!
Ek verstaan die druk wat sosiale media op ons vroue plaas – en ek voel dit ook.
Dis so maklik om jouself teen ander te meet, maar mens moet waak daarteen. Jy moet die beste maak van dit wat jy het en fokus op dit in jou lewe waarvoor jy diep dankbaar is.
Dankbaarheid is ongelooflik belangrik en dra baie krag. Ek is mal hieroor: “When you change the way you look at things, the things you look at change." Perspektief is alles!
Clare vertel dat sy self met velsorg en haar gewig oor die jare gesukkel het. Foto: Verskaf
4. In die program ondergaan vroue verskeie behandelings. Watter raad het jy vir vroue wat hulself sommer tuis wil mooimaak?
Belê in die beste velsorgroetine wat jy kan.
Doen 'n bietjie moeite en maak seker jou naels is geverf, kry vir jou ‘n paar mooi bykomstighede en maak seker jy dra die regte kleur onderlaag. Gaan kyk buite hoe dit lyk in natuurlike lig.
Deesdae is daar soveel gratis aanlyn inhoud waar mens maklik kan leer hoe om jou grimering self te doen. Gaan loer!
5. Watter selfsorg en selfliefde raad het jy vir vroue met bedrywige daaglikse roetines?
Selfliefde is uiters belangrik. Ek is self baie hard op myself en probeer daagliks om net ‘n bietjie sagter met myself te wees. Jy moet met jouself praat soos wat jy met jou beste vriendin sou praat.
Elke keer wanneer jy iets negatief vir jouself sê, moet jy dit dadelik met ‘n positiewe stelling vervang.
Terwyl dit fantasties is om die mooiste en beste weergawe van jouself te wees of probeer wees, moet mens ook aanvaar dat jy nie noodwendig elke ‘kompetisie’ gaan wen nie. En dis okei. Niemand kan nie.
Really excited about some amazing television and media projects coming up soon... ??????. In addition to the incredible world of presenting, which I’ve fallen completely in love with, I find being part of the #bts production side, planning and creating amazing content for all of you to enjoy and hopefully be inspired by, just as exhilarating! Watch this space for some exciting announcements to be posted here soon! #beauty #hair #makeup #lifestyle #wellness #mindbodyspirit #comingsoon #inspirationstation #cantstopwontstop ?? #throwbackthursday #ineednewpics @jeanpierreuysphotography #luckygirl #gratefulgirl makeup @reneedewitmakeupartist hair @gilbert_mofubelu shot on location at @thesilohotel_ @kevinmurphy.sa @herveleger
A post shared by Clare Wiese-Wentzel (@clarewiesewentzel) on Oct 10, 2019 at 3:31am PDT
6. Jy trek altyd aan mode se voortou. Waar het jou liefde vir mode ontstaan?
Ek is baie lief vir mode oor die algemeen en kry inspirasie van Instagram, tydskrifte en mense. Mode is ’n groot vorm van self-expression, soos wat grimering en hare ook maar is.
7. Hoe het jou styl oor die jare verander?
Sjoe! Ek wil my doodskaam as ek terugkyk op my tienerjare en selfs vroeë 20’s! Maar dis die ding van die lewe – niks is ooit “voltooi” of ooit “klaar” nie.
Dis ’n konstante evolusie – ek sou my styl beskryf as klassiek met ’n moderne edge. Ek is heeltemaal te mal oor swart en dra dit seker te veel! Maar swart is altyd sjiek.
Still ??this dress @ora_sacred_muse thank you! @margueriteoelofse #huisgenoot #shoot #mooimaak #launcharticle #feelslikeadecadeago #anycolouraslongasitsblack #ireallyhaveaproblemthough #warpaint by @moniquedutoitmakeupartist #tenmuchneededlayerslater ????????@huisgenoot
A post shared by Clare Wiese-Wentzel (@clarewiesewentzel) on Oct 27, 2017 at 8:38am PDT
8. Watter vyf goed moet elke vrou te alle tye in hul handsak hê?
1. Kougom (vir wanneer jy koffie gedrink het!) – maar moet dit nie in die publiek kou nie!
2. 'n Groot bottel water.
4. 'n Selfoon.
5. En 'n cockapoo-hondjie!
#bestiesforlife #cockapoo #dogsofinstagram ??
A post shared by Clare Wiese-Wentzel (@clarewiesewentzel) on Oct 12, 2019 at 2:44am PDT
Skryf nou in om deel te wees van die derde seisoen van Clare se TV-reeks Mooimaak. Inskrywings sluit op Donderdag 20 Februarie. Skryf nou in!
Die nuwe seisoen van Mooimaak word vanaf 2 Julie om 21:00 op kykNET uitgesaai.
Meer oor: clare wiese-wentzel| velsorg| mooimaak| skoonheid
Lee-Ann Liebenberg se glansryke partytjie ná moeilike jaar